**Osnovna škola:** Nedelišće

**Nastavni predmet:** Katolički vjeronauk

**Učitelj:** Josip Jelušić

**Razredni odjel:** 8.

**Redni br. pripreme:**

**Tema:** II. ČEŽNJA ZA BOGOM

**Podtema:** 3. Ateizam i vjerska ravnodušnost

**Odgojno-obrazovni ishodi učenja:**

* Učenik objašnjava osobine čovjeka kao religioznoga bića.
* Učenik istražuje različite načine traženja Boga u životu čovjeka.
* Učenik analizira osobnu sliku o Bogu i vlastito shvaćanje religioznosti.

**TIJEK NASTAVNOG SATA**

**UVODNI DIO**

Oče naš…

* **Motivacija:**

**Domaća zadaća** s prošlog sata: Pogrešne i ispravne slike Boga. Učenik je trebao pročitati nekoliko različitih situacija te prepoznati da li se radi o pogrešnoj ili ispravnoj slici Boga.

Čitanje naglas domaćih zadaća, komentari i razgovor.

- Problemski razgovor: Učenik će pročitati nekoliko ponuđenih stavova mladih ljudi o Bogu, Isusu ili Crkvi. Učenik treba uočiti što povezuje navedene stavove (nijekanje Boga)

- Učenik zaključuje da će tema današnjeg susreta biti Ateizam i vjerska ravnodušnost

**SREDIŠNJI DIO**

-Učenik otkriva značenje pojma ateizam, zapisuje u bilježnicu značenje istoga.

-Učenik samostalno ili glasno čita tekst o vjerskoj ravnodušnosti kao licu za ateizam te otkriva značenje pojma vjerska ravnodušnost. Učenik zapisuje značenje u bilježnicu. Učenik sluša poučnu priču nepoznatog autora o ravnodušnosti (udžbenik)

-Uz pomoć udžbenika učenik otkriva podjelu ateizma. Zapisuje kako se ateizam dijeli i otkriva kroz razgovor značenje jednoga i drugoga.

-Učenik otkriva i u bilježnicu zapisuje čimbenike koji mogu dovesti do praktičnog ateizma.

-Samostalnim radom (čitanjem teksta u udžbeniku) učenik spoznaje kako se kršćanin treba postaviti prema ateizmu.

**ZAVRŠNI DIO**

Kako se odnosimo prema ateistima? Može li nam ateist biti prijatelj? Obrazloži!

- Trebamo li „trčati“ za ateistima, nuditi im vjersku literaturu i obraćati ih?

- Kako ćemo se postaviti prema ateistima kao vjernici? (svjedočanstvom kreposnog života. Prisjetimo se: Krepost je trajno nastojanje činiti dobro!)

- Jesmo li i mi krivi za ateizam? Obrazloži!

- Hoće li nestati kršćanstva sa što većim širenjem ateizma? Obrazloži!

- Je li ispravno kriviti ateiste za zlo u svijetu? (nije!) Obrazloži!

- Može li ateist biti dobar čovjek, humanist?

- Može li se ateist spasiti, tj. biti u raju nakon smrti? Obrazloži! (Isus reče: "Neće u kraljevstvo nebesko ući svaki koji mi govori: 'Gospodine, Gospodine!', nego onaj koji vrši volju Oca mojega, koji je na nebesima.)

- Koja je razlika između teorijskog (filozofskog) ateizma i praktičnog? (vidi tekst!)

- Na koji način ravnodušnost razara naš odnos s Bogom?

* **Aktualizacija – video-zapis:**

Učenici će pogledati video-zapis razgovora ateističkog znanstvenika i vjernika kreacioniste (kreacionisti su oni vjernici koji drže da je Bog stvorio svijet u 6 dana i u opisu stvaranja zemlje i čovjeka se drže doslovnosti. Ne priznaju slikovit opis stvaranja svijeta i čovjeka.); Izvor: YouTube

[**https://youtu.be/xR7NtasZYQs**](https://youtu.be/xR7NtasZYQs)

Razgovor

* **Domaća zadaća:**

/

* **Samovrednovanje:**

Učenici na kraju napisanog u bilježnici crtaju s obzirom na usvojenost/ razumijevanje gradiva:



* **Molitveni završetak:**

Anđele, čuvaru mili…